Le Mespris de la vie et consolation contre la mort/« Veus tu treuver la mort facile et transitoire »
# Le Mespris de la vie et consolation contre la mort/« Veus tu treuver la mort facile et transitoire »

Veus tu treuver la mort facile & transitoire, Esleve l'ame à DIEU au jour d'affliction, Encore avant le tems de ton oppression, De tes oppressions demande luy victoire :

Auparavant qu'il siege au throne de sa gloire, Examine en ton cuer ta conversation, Et prens la medecine avant l'infection, Au jour du jugement il en aura memoire ;

Crois fermement en luy, & luy sers jeunement Embrasses son vouloir, fais son commandement Ne blasmant ton prochain epoinconné d'envie

Lors Sathan te lairra, & mourant arresté Tu luiras comme un astre au plus chaud de l'Esté Communement la mort est telle que la vie.

